ОПШТИНСКО ВЕЋЕ ОПШТИНЕ ЋИЋЕВАЦ

УПУЋУЈЕ

**ЈАВНИ ПОЗИВ**

**ЗА ПОДНОШЕЊЕ ПРИЈАВА ЗА ДОДЕЛУ БЕСПЛАТНИХ РОТАЦИОНИХ СВЕТАЛА**

у циљу унапређења безбедности учесника у саобраћају-

тракториста на подручју општине Ћићевац

Право учешћа на јавном позиву имају грађани са подручја општине Ћићевац који испуњавају следеће услове:

- да имају пребивалиште на подручју општине Ћићевац;

- саобраћајну дозволу која доказује да је власник трактора (обавезан регистарски број);

Пријаве за доделу ротационих светала по овом јавном позиву могу се поднети непосредну Служби за пољопривреду Општинске управе, у канцеларији бр. 2.

Пријаве се подносе на прописаном обрасцу, који се може преузети на сајту општине Ћићевац или непосредно у Служби за пољопривреду, канцеларија бр. 2, сваког радног дана у времену од 07.00- 15.00 часова.

ОБАВЕЗНА ДОКУМЕНТАЦИЈА:

- Попуњен образац пријаве;

- Очитана лична карта подносиоца пријаве као доказ да је пријављен на подручју општине Ћићевац или копирана лична карта уколико нема чип;

- Копија саобраћајне дозволе (обавезан регистарски број).

Рок за подношење пријава на овај јавни позив је до 22.11.2024. године до 15.00 часова, или до утрошка залиха.

Приликом одлучивања, у обзир ће се узети само пријаве које су благовремене и уредне.

Подносилац пријаве на овај јавни позив може поднети само једну пријаву за једно ротационо светло.

У случају да је број подносилаца благовремених и уредних пријава већи од броја расположивих ротационих светала, предност ће имати онај подносилац који је раније поднео уредну пријаву, па све док се не расподеле расположива ротациона светла.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 06-88/24-02 од 12.11.2024. године